بلاروس پرزیدنتی آلکساندر لوکاشنکو اؤلکه‌سینده یئنی آنایاسا دییشیک‌لیگی اوزرینده ایشلرین تکمیل لشه جگینی سؤیله‌ییب.
لوکاشنکو تهلوکه‌سیزلیک شوراسی ایله گؤروشو زامانی سئچکی‌لرده غالیب گلدیکدن سونرا اؤلکه‌ده اونون علیهینه اولان اعتراضلار و آنایاسا دییشیک‌لیگی طلب‌لرینی قیمتلندیریب.
بلاروس-دا دییشیک‌لیک ایسته‌ین‌لرین بونو قانون‌لار چرچیوه‌سینده ائتمه‌لی اولدوق‌لارینی وورغولایان لوکاشنکو “دییشیک‌لیک‌لر آنایاسادا یازیلما‌لی‌دیر. آنایاسا دییشیک‌لیگی اوچون ایشلر داوام ائدیر و گوج‌لنه‌جک دئییب.
لوکاشنکو خالقین دستکله‌یه‌جگی تقدیرده آنایاسانین قبول ائدیله‌جگینی ده قئید ائدیب.
باتی دؤولت‌لری‌نین ایانی شکیلده بلاروس-‌داکی اعتراض لارا پول یاردیمی گؤندره‌رک دستک وئردیگینی ادعا ائدن لوکاشنکو بو دؤولت‌لرین اؤلکه‌دکی اعتراضلارلا علاقه‌دار ایجلاس کئچیرمه‌لرینه ده رئاکسیا وئریب.
لوکاشنکو “من بونو باتی دؤولت‌لرینه توصیه ائدیرم. بیزه بارماق‌لارینی ساللاما‌دان فرانسا-‌داکی "ساری جیلیقالیلار" مسئله‌سینی و امریکا-داکی دهشت‌لی اعتراضلاری گؤروش‌لری‌نین گونده‌لیگینه گؤتورسون‌لر. اولا، آلمانیادا و آوروپانین دیگر اؤلکه‌لرین‌دکی یئنی نوع کروناویروس تجریدینه قارشی اعتراضلارا باخسین‌لار" ایفاده‌لرینی ایشله‌دیب.
بون‌دان علاوه، لوکاشنکو، کئچمیش پرزیدنت‌لیگه نامیزد سویتلانا تسیخانوسکایانین "حاکمیتی اله کئچیرمه کووردیناسیون شوراسی" یاراتماسی‌نین قانون‌سوز اولدوغونو ایره‌لی سوروب.
